126.

Den tilsynsførende anbefaler: — i Eurojustforslaget at foretage en klar begrebsmæssig sondring mellem operationelle oplysninger (oplysninger om sager) og administrative oplysninger (oplysninger, der ikke vedrører sager) og omarbejde artikel 27, stk. 5, i Eurojustforslaget med disse definitioner for øje — i forslagene om Eurojust og Den Europæiske Anklagemyndighed at definere følgende begreber: kompetente myndigheder, EU-organer, tredjelande, internationale organisationer, private parter og privatpersoner — klart og tydeligt at definere Den Europæiske Anklagemyndigheds kompetenceområde — at præcisere, hvorvidt personoplysninger må behandles i sager uden for sagsforvaltningssystemet — at erstatte ordlyden »personoplysninger, der kommer frem under sagen« med »operationelle personoplysninger« i artikel 22, stk. 6, i forslaget om Den Europæiske Anklagemyndighed med henblik på at sikre overensstemmelse med definitionerne i artikel 2, litra e), i forslaget om Den Europæiske Anklagemyndighed — i forslagene om Eurojust og Den Europæiske Anklagemyndighed at præcisere formålet med behandlingen af personoplysninger i forbindelse med fortegnelsen, de midlertidige elektroniske sagsmapper og eventuelt andre sagsmapper, der indeholder operationelle oplysninger, som omfatter personoplysninger — fra artikel 24, stk. 2, litra c), i Eurojustforslaget og artikel 22, stk. 2, litra c), i forslaget om Den Europæiske Anklagemyndighed at fjerne bestemmelsen om, at formålet med sagsforvaltningssystemet er at lette kontrollen med, at behandlingen af personoplysninger er lovlig og i overensstemmelse med databeskyttelsesreglerne, og indføre den i et særskilt stykke — at forklare, hvorfor kategorien oplysninger om »toldnummer eller skatteregistreringsnummer« er anført i bilag 2, eller slette den herfra — i artikel 37, stk. 3, i forslaget om Den Europæiske Anklagemyndighed at tilføje, at den databeskyttelsesansvarlige skal underrettes om de særlige omstændigheder, der berettiger behandlingen af sådanne personoplysninger, og i artikel 27, stk. 3, i Eurojustforslaget og artikel 37, stk. 3, i forslaget om Den Europæiske Anklagemyndighed indføre en bestemmelse om, at begrundelsen skal være tilstrækkelig dokumenteret — desuden at tilføje personer, der er under 18 år, i artikel 27, stk. 3, sidste punktum, og artikel 27, stk. 4, sidste punktum, i Eurojustforslaget og i artikel 37, stk. 4, sidste punktum, i forslaget om Den Europæiske Anklagemyndighed — at slette artikel 28, stk. 4, i Eurojustforslaget og artikel 38, stk. 4, i forslaget om Den Europæiske Anklagemyndighed, eftersom pligten til at kontrollere oplysningerne allerede er nævnt i et andet stykke, og fordi kontrollen bør varetages af den registeransvarlige (dvs. Eurojust eller Den Europæiske Anklagemyndighed) og ikke Den Europæiske Tilsynsførende — i artikel 28 i Eurojustforslaget og artikel 38 i forslaget om Den Europæiske Anklagemyndighed at indsætte et stykke om fortsat lagring af personoplysninger i følgende situationer: — når det er nødvendigt for at beskytte den registreredes interesser — når deres rigtighed bestrides af den registrerede, indtil den registeransvarlige har haft mulighed for at fastslå, om de er rigtige — når personoplysninger skal opbevares som bevismiddel — når den registrerede modsætter sig deres sletning og i stedet kræver, at deres brug pålægges begrænsninger — i Eurojustforslaget at tilføje en specifik bestemmelse, hvori alle kilderne til oplysninger, der behandles af Eurojust, oplistes — at ændre artikel 31 i Eurojustforslaget med henblik på at sikre, at den databeskyttelsesansvarlige udnævnes af Eurojusts kollegium — i artikel 31, stk. 2, i Eurojustforslaget og artikel 41, stk. 2, i forslaget om Den Europæiske Anklagemyndighed at erstatte ordlyden »med henblik på overholdelsen af forpligtelserne i artikel 24 i forordning (EF) nr. 45/2001« med »ud over overholdelsen af forpligtelserne i artikel 24 i forordning (EF) nr. 45/2001« — i artikel 31, stk. 3, i Eurojustforslaget og artikel 41, stk. 3, i forslaget om Den Europæiske Anklagemyndighed at indføre en bestemmelse om, at den databeskyttelsesansvarliges personale under udførelsen af deres opgaver skal have adgang til alle de oplysninger, som behandles af Eurojust, og til alle Eurojusts lokaler, og tilføje, at denne adgang skal være mulig når som helst uden forudgående anmodning — i artikel 31 i Eurojustforslaget og artikel 41 i forslaget om Den Europæiske Anklagemyndighed at tilføje ansvaret for at føre register over sådanne hændelser, der vedrører både operationelle og administrative personoplysninger, der behandles af Eurojust — at slette artikel 32, stk. 4, i Eurojustforslaget og artikel 42, stk. 4, i forslaget om Den Europæiske Anklagemyndighed, eftersom artikel 20 i forordning (EF) nr. 45/2001 — som allerede finder anvendelse på Eurojust og Den Europæiske Anklagemyndighed — allerede dækker disse bestemmelser — at slette andet punktum i artikel 32, stk. 6, i Eurojustforslaget, som nævner fristen, eftersom det overflødiggøres af artikel 32, stk. 2, i Eurojustforslaget — at slette artikel 32, stk. 7, i Eurojustforslaget og artikel 42, stk. 4, i forslaget om Den Europæiske Anklagemyndighed, eftersom disse stykker overflødiggøres af forordning (EF) nr. 45/2001 — i titlen til artikel 33 i Eurojustforslaget og artikel 43 i forslaget om Den Europæiske Anklagemyndighed at tilføje »Nærmere regler for« — at indføre bestemmelser om berigtigelse, sletning eller begrænsning af oplysninger, der er meddelt af EU-organer, i artikel 33 i Eurojustforslaget — at erstatte den nuværende ordlyd i artikel 34, stk. 1, i Eurojustforslaget og artikel 44, stk. 1, i forslaget om Den Europæiske Anklagemyndighed med følgende: »Eurojust behandler personoplysninger på en sådan måde, at det altid kan fastslås, hvorfra oplysningerne stammer« — i artikel 34, stk. 3, i Eurojustforslaget og artikel 44, stk. 2, i forslaget om Den Europæiske Anklagemyndighed at opdele første og andet punktum i særskilte stykker, eftersom de behandler forskellige emner — at ændre første punktum i artikel 34, stk. 3, i Eurojustforslaget og artikel 44, stk. 3, i forslaget om Den Europæiske Anklagemyndighed med henblik på at afklare ansvarsområderne — at omarbejde sidste punktum i artikel 36, stk. 1, i Eurojustforslaget og artikel 46, stk. 1, i forslaget om Den Europæiske Anklagemyndighed for at sikre, at Den Europæiske Tilsynsførende tager størst muligt hensyn til udtalelser fra de kompetente nationale tilsynsmyndigheder — at tilføje ordet »herunder« mellem »internationale organisationer« og »Den Internationale Kriminalpolitiorganisation (Interpol)« sidst i artikel 38, stk. 1, i Eurojustforslaget og erstatte »internationale organisationer eller Interpol« med »internationale organisationer, herunder Interpol« i artikel 40, stk. 1, og artikel 45, stk. 2, i Eurojustforslaget — at fjerne muligheden for, at Eurojust kan indhente medlemsstaternes samtykke, ved at slette artikel 38, stk. 4, litra a), fra Eurojustforslaget og tilføje, at der »på forhånd« skal være givet tilladelse til videregivelse, i artikel 38, stk. 4, andet punktum, i Eurojustforslaget — i artikel 38 i Eurojustforslaget at tilføje et stykke, hvori det fastslås, at videregivelse af oplysninger kun må finde sted, hvis modtageren forpligter sig til udelukkende at gøre oplysningerne til genstand for behandling til det formål, hvortil de er videregivet — i artikel 38 i Eurojustforslaget at tilføje et stykke, hvori Eurojust forpligtes til at føre detaljerede fortegnelser over videregivelsen af personoplysninger og grundene til sådanne videregivelser i overensstemmelse med artikel 31, stk. 2, litra a), i Eurojustforslaget; samme anbefalinger gælder for artikel 56 i forslaget om Den Europæiske Anklagemyndighed — at præcisere titlen til afdeling II (Forbindelser med partnere) i kapitel V i Eurojustforslaget og afdeling II i kapitel VIII i forslaget om Den Europæiske Anklagemyndighed — i artikel 40, stk. 5, i Eurojustforslaget at præcisere, at Eurojust videregiver oplysninger i overensstemmelse med afgørelsen fra den medlemsstat, det EU-organ, det tredjeland eller den internationale organisation, der meddelte Eurojust de pågældende oplysninger — i en betragtning til forslagene at tilføje en begrundelse for behovet for en automatisk og systematisk udveksling af oplysninger mellem Eurojust og Den Europæiske Anklagemyndighed — at flytte artikel 42, stk. 1, til artikel 39, som omhandler samarbejdet med det europæiske retlige netværk og andre EU-netværk, som er involveret i samarbejde i straffesager — i artikel 43 i Eurojustforslaget at slette henvisningen til artikel 38, stk. 1, og i stedet opliste de enheder, hvormed Eurojust kan etablere samarbejdsordninger (tredjelande og internationale organisationer) — i artikel 43 i Eurojustforslaget at slå fast, at denne artikel gælder med forbehold af betingelserne i afdeling IV i Eurojustforslaget for videregivelse af personoplysninger til tredjelande og internationale organisationer — i artikel 44 i Eurojustforslaget at tilføje, at sidstnævnte gælder med forbehold af artikel 40-42 — i artikel 44 i Eurojustforslaget og artikel 61 i forslaget om Den Europæiske Anklagemyndighed at tilføje en forpligtelse for Eurojust/Den Europæiske Anklagemyndighed til på deres websted at offentliggøre en regelmæssigt ajourført liste over de EU-institutioner og ‐organer, med hvilke de udveksler oplysninger — i artikel 45 i Eurojustforslaget og artikel 61 i forslaget om Den Europæiske Anklagemyndighed at slette henvisningen til direktiv 95/46/EF og i forslaget angive de kriterier og den procedure, Kommissionen skal anvende i forbindelse med vedtagelsen af afgørelser om tilstrækkeligt beskyttelsesniveau — i artikel 45, stk. 1, i Eurojustforslaget og artikel 61, stk. 1, i forslaget om Den Europæiske Anklagemyndighed at tilføje, at Den Europæiske Tilsynsførende bør høres rettidigt i forbindelse med forhandlingerne om internationale aftaler mellem EU og et tredjeland eller en international organisation, og særlig inden vedtagelsen af forhandlingsmandatet samt inden den endelige udformning af aftalen — i artikel 45, stk. 1, i Eurojustforslaget og artikel 61, stk. 1, i forslaget om Den Europæiske Anklagemyndighed at tilføje en overgangsbestemmelse om eksisterende samarbejdsaftaler, som regulerer Eurojusts videregivelse af personoplysninger, i hvilken det fastsættes, at disse aftaler senest to år efter Eurojustforslagets ikrafttrædelse skal tages op til fornyet vurdering med henblik på at sikre, at de er i overensstemmelse med bestemmelserne i Eurojustforslaget — i artikel 45, stk. 1, i Eurojustforslaget og artikel 61, stk. 1, i forslaget om Den Europæiske Anklagemyndighed at tilføje en forpligtelse for Eurojust og Den Europæiske Anklagemyndighed til på deres websted at offentliggøre en regelmæssigt ajourført liste over deres internationale aftaler og samarbejdsaftaler med tredjelande og internationale organisationer — udtrykkeligt i artikel 45, stk. 2, i Eurojustforslaget og artikel 61, stk. 2, i forslaget om Den Europæiske Anklagemyndighed at tilføje, at undtagelser gælder for lejlighedsvise videregivelser og ikke hyppige, massive eller strukturerede videregivelser (rækker af videregivelser) — at slette artikel 45, stk. 2, litra a), fra Eurojustforslaget/artikel 61, stk. 2. litra a), fra forslaget om Den Europæiske Anklagemyndighed og erstatte dem med artikel 45, stk. 2, litra c), i Eurojustforslaget/artikel 61, stk. 2, litra c), i forslaget om Den Europæiske Anklagemyndighed som første undtagelse — at ændre artikel 45, stk. 3, i Eurojustforslaget og artikel 61, stk. 3, i forslaget om Den Europæiske Anklagemyndighed — i artikel 45 i Eurojustforslaget og artikel 61 i forslaget om Den Europæiske Anklagemyndighed at fastsætte, at videregivelser på grundlag af undtagelser skal være specifikt dokumenterede.